[{"text_idx": "#000000", "text": "80-jara japana maljunulo alvokas amon al la paco"}, {"text_idx": "#000001", "text": "La 27-an de julio 2015, 80-jara japana maljunulo Maruyama Yan bicikle atingis la urbon Shenyang en nordorienta C\u0302inio por alvoki homojn ami la pacon. Tie li vizitis la Historian Muzeon pri la Evento Okazinta en la 18-a de Septembro 1931."}, {"text_idx": "#000002", "text": "Maruyama Yan naskig\u0302is en la urbo Harbino, nordorienta C\u0302inio, en la jaro 1935. En sia infaneco li ricevis helpojn de c\u0302inoj. \"Mi tre dankas tiujn c\u0302inojn, kiuj zorgis pri mi kiel miaj familianoj.\" Maruyama Yan diris, ke en la ag\u0302o de 11 jaroj post du-monata vojag\u0302o li atingis de Harbino la urbon Huludao kaj de tie li revenis al Japanio."}, {"text_idx": "#000003", "text": "Por danki la c\u0302inojn, kiuj donis al li helpon, Maruyama Yan komencis sian biciklan vojag\u0302on en nordorienta C\u0302inio en la 16-a de julio. En Harbino li serc\u0302adis la posteulojn de tiuj c\u0302inoj, kiuj helpis lin."}, {"text_idx": "#000004", "text": "Maruyama Yan ekveturis de Harbino kaj atingis Changchun de Jilin-provinco transpasante la gubernion Fuyu kaj la urbon Dehui. Post mallonga restado en la urbo Changchun, li eniris en Liaoning-provincon, transpasante la urbojn Gongzhuling kaj Siping de Jilin-provinco, kaj finfine li atingos la urbon Huludao transpasinte la urbojn Tieling, Shenyang kaj Panjin. Jen la linio, lau\u0306 kiu li revenis de C\u0302inio al Japanio antau\u0306e. En nordorienta C\u0302inio li faros biciklan vojag\u0302on de c\u0302irkau\u0306 970 kilometroj."}, {"text_idx": "#000005", "text": "Maruyama Yan esperas, ke per interparolado kun junuloj, kun kiuj li renkontig\u0302is dum la biciklado en C\u0302inio, li alvokos junulojn de la du landoj ne forgesi la historion kaj ami la pacon."}, {"text_idx": "#000006", "text": "\"Nuntempe multaj japanoj ne povas serioze rigardi la historion kaj havas malg\u0302ustan konon pri C\u0302inio.\" Maruyama Yan diris, ke la kau\u0306zo kus\u0302as en tio, ke ili ne vere konas C\u0302inion. Lau\u0306 li, nur koninte C\u0302inion, oni havas parolrajton."}]